钦定古今图书集成/理学汇编/学行典/第197卷 > 徐文敏
## 钦定古今图书集成/理学汇编/学行典/第197卷 > 徐文敏

按《金华府志》：“徐文敏，父早卒，母朱遗腹生文敏。及长，
事母克尽孝道。母患疯疾，文敏百方医疗不痊，乃断
荤酒，每夜叩北辰，祈以身代，越四年勿懈。忽一夕梦
老人示以方，如方剂药，母服而愈。乡人叹异之。恒持
斋保母，其孝敬老而弥笃。正德闲，旌其母节。后十年，
知县张沐核其孝行，具奏未报。而文敏卒，其母年逾”
九十而终。